Ehdotus Neuvoston päätös Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen 185 artiklan 2 kohdassa vaaditun välimiesten luettelon vahvistamista koskevasta yhteisön kannasta EU-Chile-assosiaatiokomiteassa





[pic] | EUROOPAN YHTEISÖJEN KOMISSIO | Bryssel 7.2.2007 KOM(2007) 47 lopullinen 2007/0018 (ACC) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen 185 artiklan 2 kohdassa vaaditun välimiesten luettelon vahvistamista koskevasta yhteisön kannasta EU-Chile-assosiaatiokomiteassa (komission esittämä) PERUSTELUT EU-Chile-assosiaatiosopimuksen, jäljempänä ’sopimus’, IV osan VIII osastossa määrätään kahdenvälisestä riitojen ratkaisumenettelystä. Sopimuksen 185 artiklan 2 kohdan mukaan assosiaatiokomitea vahvistaa luettelon henkilöistä, jotka ovat valmiita toimimaan välimiehinä kahdenvälisissä riitojen ratkaisumenettelyissä. Komissio ja Chilen hallitus ovat sopineet luettelosta, johon kuuluu 15 henkilöä, jotka ovat halukkaita ja kykeneviä toimimaan välimiehinä. Luetteloon kuuluu sopimuksessa tarkoitetun mukaisesti viisi EU:n kansalaista, viisi Chilen kansalaista ja viisi kolmansien maiden kansalaista. EU-Chile-assosiaatiokomitean olisi nyt virallisesti hyväksyttävä luettelo. Jotta olisi helpompi pitää huolta siitä, että luettelossa on aina 15 henkilöä, ehdotetaan lisäksi, että luettelon tulevat päivitykset tehdään osapuolten yhteisellä kirjallisella ilmoituksella assosiaatiokomitealle sen jälkeen, kun osapuolet ovat päässeet asiasta sopimukseen. Komissio sopii Chilen hallituksen kanssa uudesta luettelosta ja kuulee 133 artiklan komiteaa, ennen kuin luettelosta ilmoitetaan assosiaatiokomitealle. Näin ollen komissio ehdottaa, että neuvosto hyväksyy jäljempänä olevan neuvoston päätöksen EU:n yhteiseksi kannaksi, joka koskee liitteenä olevaa EU-Chile-assosiaatiokomitean päätösehdotusta. 2007/0018 (ACC) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen 185 artiklan 2 kohdassa vaaditun välimiesten luettelon vahvistamista koskevasta yhteisön kannasta EU-Chile-assosiaatiokomiteassa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan ja 300 artiklan 2 kohdan toisen alakohdan, ottaa huomioon komission ehdotuksen[1], sekä katsoo seuraavaa: 1. Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen, jäljempänä ’assosiaatiosopimus’, IV osan VIII osastossa määrätään riitojen ratkaisumenettelystä. 2. Assosiaatiosopimuksen 185 artiklan 2 kohdassa määrätään, että assosiaatiokomitea vahvistaa viimeistään kuuden kuukauden kuluessa sopimuksen voimaantulosta luettelon vähintään 15 henkilöstä, jotka ovat halukkaita ja kykeneviä toimimaan välimiehinä. 3. Osapuolet ovat päässeet sopimukseen 15 välimiehen luettelosta. 4. Mainitun 185 artiklan 2 kohdan mukaan assosiaatiokomitean on huolehdittava siitä, että luettelossa on aina 15 henkilöä. Luetteloa voidaan muuttaa kolmen vuoden välein. 5. Välimiesluettelon päivittämisen helpottamiseksi olisi säädettävä kevyemmästä, assosiaatiokomitealle tehtävään kirjalliseen ilmoitukseen perustuvasta menettelystä, ON PÄÄTTÄNYT SEURAAVAA: 1 artikla Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen 185 artiklan 2 kohdassa vaaditun välimiesten luettelon vahvistamista koskeva yhteisön kanta assosiaatiokomiteassa perustuu tämän päätöksen liitteenä olevaan assosiaatiokomitean päätösluonnokseen. 2 artikla Komissio pyrkii tekemään Chilen hallituksen kanssa sopimuksen assosiaatiokomitean päätöksen perusteella hyväksyttävän välimiesten luettelon myöhemmästä päivittämisestä. Komissio kuulee 133 artiklan komiteaa tällaisen sopimuksen perusteella laadittavasta uudesta välimiesten luettelosta. Tehty Brysselissä […] päivänä […]kuuta […]. Neuvoston puolesta Puheenjohtaja LIITE LUONNOS: EU-CHILE-ASSOSIAATIOKOMITEAN PÄÄTÖS N:o …/2006, tehty …, Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen 185 artiklan 2 kohdassa vaaditun välimiesten luettelon vahvistamisesta ASSOSIAATIONEUVOSTO, joka ottaa huomioon Brysselissä 18 päivänä marraskuuta 2002 allekirjoitetun Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen, jäljempänä ’assosiaatiosopimus’, ja erityisesti sen 185 artiklan 2 kohdan sekä katsoo seuraavaa: 6. Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen IV osan VIII osastossa määrätään riitojen ratkaisumenettelystä. 7. Assosiaatiosopimuksen 185 artiklan 2 kohdassa määrätään, että assosiaatiokomitea vahvistaa viimeistään kuuden kuukauden kuluttua sopimuksen voimaantulosta luettelon vähintään 15 henkilöstä, jotka ovat halukkaita ja kykeneviä toimimaan välimiehinä; näistä kolmasosa ei saa olla kummankaan osapuolen kansalaisia ja heidät nimetään käytettäviksi välimiespaneelin puheenjohtajana. 8. Osapuolet ovat päässeet sopimukseen 15 välimiehen luettelosta. 9. Mainitun 185 artiklan 2 kohdan mukaan assosiaatiokomitean on huolehdittava siitä, että luettelossa on aina 15 henkilöä. Luetteloa voidaan muuttaa kolmen vuoden välein. 10. Jotta välimiesten luettelon muuttaminen jatkossa olisi helpompaa, osapuolet ilmoittavat asiaa koskevan yhteisen sopimuksensa assosiaatiokomitealle kirjallisesti, ON PÄÄTTÄNYT SEURAAVAA: 1 artikla Osapuolet hyväksyvät tämän päätöksen liitteenä olevan 15 välimiehen luettelon. 2 artikla Tämän päätöksen liitteenä olevassa luettelossa olisi aina oltava 15 välimiestä. Sen vuoksi tätä luetteloa päivitetään osapuolten yhteisellä sopimuksella ja tekemällä siitä assosiaatiokomitealle kirjallinen ilmoitus. 3 artikla Tämä päätös tulee voimaan päivänä, jona se tehdään. Tehty … Assosiaatiokomitean puolesta Puheenjohtaja Chilen ja EU:n välinen riitojen ratkaisumenettely Välimiesten luettelo Chileläiset välimiehet: Osvaldo Rosales Eliel Hasson Sebastian Saez Ernesto Tironi Carlos Eugenie Jorquiera EU:n välimiehet: Claus Dieter Ehlerman Jacques Bourgeois Claudio Dordi Peter Kleen Ramon Torrent Macau Kolmansien maiden välimiehet: Miguel Rodriguez Mendoza (Venezuela) Germain Denis (Kanada) Florentino Feliciano (Filippiinit) Bill Davey (Yhdysvallat) Crawford Falconer (Uusi-Seelanti) [1] EUVL C […], […], s. […].